Source: https://www.finlex.fi/fi/laki/ajantasa/1992/19920729
Timestamp: 2019-10-20 19:23:09+00:00
Document Index: 20580149

Matched Legal Cases: ['§ 1', '§ 2', '§ 3', '§3', '§ 4', '§2', '§ 5', '§3', '§ 7', '§8', '§4']

Museolaki 729/1992 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vuosi 1992 › 3.8.1992/729
Tämä laki on kumottu L:lla 15.3.2019/314, joka on voimassa 1.1.2020 alkaen.
Tehtävät ja valtionosuus (20.12.1996/1166)
Museotoiminnan tavoitteena on ylläpitää ja vahvistaa väestön ymmärrystä kulttuuristaan, historiastaan ja ympäristöstään.
Museoiden tulee edistää kulttuuri- ja luonnonperintöä koskevan tiedon saatavuutta tallentamalla ja säilyttämällä aineellista ja visuaalista kulttuuriperintöä tuleville sukupolville, harjoittamalla siihen liittyvää tutkimusta, opetusta ja tiedonvälitystä sekä näyttely- ja julkaisutoimintaa.
Museotoimintaa varten myönnetään valtionosuutta käyttökustannuksiin siten kuin opetus- ja kulttuuritoimen rahoituksesta annetussa laissa (635/1998) ja tässä laissa säädetään.
1) museon omistaa kunta tai kuntayhtymä taikka yksityinen yhteisö tai säätiö, jonka sääntömääräisiin tehtäviin kuuluu museotoiminnan harjoittaminen tai museon ylläpitäminen;
2) museon toiminnalle on taloudelliset edellytykset, mutta että museota ei kuitenkaan ylläpidetä taloudellisen voiton tavoittelemiseksi;
3) museolla on sen toimintaa ohjaavat säännöt, joissa museon toimiala on määritelty sen mukaan kuin valtioneuvoston asetuksella säädetään;
4) museon kokoelmien säilyminen museokokoelmina on turvattu myös museon lopettaessa toimintansa;
5) museolla on toiminnasta vastaava päätoiminen museonjohtaja ja riittävä määrä museoalan koulutuksen saanutta henkilöstöä;
6) museon näyttely-, työ- ja yleisötilat sekä kokoelmien hoitoon ja säilytykseen tarkoitetut tilat ovat tarkoituksenmukaisia;
7) museon toiminta on ympärivuotista ja sen kokoelmat ovat museon käyttäjien tavoitettavissa;
8) museolla on toiminta- ja taloussuunnitelma sekä muut toimintaa ohjaavat suunnitelmat siten kuin valtioneuvoston asetuksella säädetään.
Museoalan koulutuksen saaneen henkilöstön vähimmäismäärästä ja kelpoisuusvaatimuksista säädetään valtioneuvoston asetuksella.
Opetusministeriö hyväksyy valtion talousarvion rajoissa museon valtionosuuteen oikeutetuksi.
Valtionosuus suoritetaan opetusministeriön nimeämälle valtakunnalliselle erikoismuseolle, maakuntamuseolle ja aluetaidemuseolle valtakunnallisten tai alueellisten tehtävien vuoksi 10 prosenttiyksikköä korkeampana kuin opetus- ja kulttuuritoimen rahoituksesta annetussa laissa säädetään. (18.12.1995/1459)
Opetusministeriö päättää valtion talousarvion rajoissa museon valtionosuuden laskennallisena perusteena käytettävästä henkilötyövuosien määrästä.
Valtionosuuteen oikeutetun museon perustamishankkeeseen voidaan myöntää valtionavustusta valtion talousarvion rajoissa siten kuin opetus- ja kulttuuritoimen rahoituksesta annetussa laissa säädetään.
Tässä laissa tarkoitettuihin valtionosuuksiin ja -avustuksiin voidaan käyttää arpajaislain (1047/2001) 17 §:ssä tarkoitettua rahapeliyhtiön tuottoa.
Tarkemmat säännökset valtakunnallisen erikoismuseon, maakuntamuseon ja aluetaidemuseon tehtävistä annetaan asetuksella.
Tällä lailla kumotaan museoiden valtionosuuksista ja -avustuksista 23 päivänä joulukuuta 1988 annettu laki (1146/88).
HE 110/95, HaVM 8/95, EV 133/95
HE 149/1996, HaVM 24/1996, EV 226/1996
Tämän lain voimaan tullessa valtionosuutta saavan sekä opetusministeriön valtionosuuskelpoiseksi toteaman museon tulee täyttää 2 §:n 1 momentin 3–8 kohdassa tarkoitetut valtionosuuden saamisen edellytykset vuoden 2009 alusta.
HE 79/2005, SiVM 10/2005, EV 112/2005
HE 303/2014, SiVM 17/2014, EV 275/2014
1 luku - Tehtävät ja valtionosuus (20.12.1996/1166)1 § 1 a § 2 § 3 §3 a § 4 §2 luku - Valtionavustukset4 a § 5 §3 luku - Erinäisiä säännöksiä6 § 7 §8 §4 luku - Voimaantulo9 §Muutossäädösten voimaantulo ja soveltaminen:18.12.1995/1459:20.12.1996/1166:21.8.1998/644:11.11.2005/877:22.12.2005/1076:20.2.2015/138:21.12.2016/1295: